Bojan Bogdanović
Bojan Bogdanović (Mostar, SFRJ 18. april 1989) je hrvatski košarkaš. Igra na pozicijama beka i krila. Trenutno nastupa za Bruklin netse u NBA ligi.

Karijera 
Bogdanović je karijeru počeo u ekipi Zrinjskog iz rodnog Mostara. Godine 2005. potpisuje petogodišnji ugovor sa Real Madridom, ali ostaje na jednogodišnjoj pozajmici u Zrinjskom. Od 2006. do 2008. je nastupao u drugom timu Reala, da bi za sezonu 2008/09. bio pozajmljen ekipi Mursije. Ipak u januaru 2009. se vraća u Real gde ostaje do kraja sezone ali sa malom minutažom. U leto 2009. je raskinuo ugovor sa Realom.

U avgustu 2009. potpisuje četvorogodišnji ugovor sa ekipom Cibone. Sa njima ostaje naredne dve sezone i za to vreme osvaja hrvatsko prvenstvo 2010. godine. U junu 2011. je potpisao ugovor sa Fenerbahče Ulkerom. Na NBA draftu 2011. je odabran kao 31. pik od strane Majami hita, ali je kasnije trejdom završio u Netsima. U ekipi Fenerbahčea ostaje do 2014. godine, i za to vreme osvaja po jedno tursko prvenstvo i kup.

U julu 2014. je potpisao trogodišnji ugovor sa Bruklin netsima.

Reprezentacija 
Nakon što je prošao sve mlađe selekcije Hrvatske, od 2010. godine je član seniorskog tima. Sa njima je nastupao na Svetskim prvenstvima 2010. i 2014. i na Evropskim prvenstvima 2011. i 2013.

Uspesi

Klupski 
 Cibona:
 Prvenstvo Hrvatske (1): 2009/10.
 Fenerbahče Ulker:
 Prvenstvo Turske (1): 2013/14.
 Kup Turske (1): 2013.
 Kup Predsednika (1): 2013.

Pojedinačni 
 MVP kola Evrolige (2): 2009/10, 2012/13.
 Ol-star utakmica prvenstva Hrvatske (1): 2010.
 Ol-star utakmica prvenstva Turske (1): 2013.

Reference

Spoljašnje veze 

 Profil na sajtu Evrolige
 Profil na sajtu Jadranske lige
 Profil na sajtu Turske lige

Hrvatski košarkaši
Košarkaši Real Madrida
Košarkaši KK Cibone
Košarkaši Fenerbahçea
Košarkaši Brooklyn Netsa
Košarkaši Washington Wizardsa
Košarkaši Indiana Pacersa
Košarkaši Utah Jazza
Niska krila
Hrvatski olimpijci
Košarkaši na Olimpijskim igrama 2016.
Biografije, Mostar